नाटक में दिखा झूठी शान के लिए कैसे करते हैं पाप
समाजमें झूठी शान-शौकत की जिंदगी जीने के लिए कुछ लोग किस तरह से पाप कर्म में लीन हो जाते हैं यह दिखा गया कालिदास रंगालय में बुधवार की शाम मंचित नाटक ‘सागर के किनारे’। नाट्य संस्था आर्ट एंड आर्टिस्ट की ओर से डॉ प्रमोद कुमार सिंह लिखित इस नाटक का निर्देशन किया था प्रभात पाण्डेय ने।
नाटक समाज की कड़वी सच्चाइयों को दिखा गया कि किस तरह से लोग शान-शौकत की जिंदगी या धन के लालच में अपने स्वाभिमान, नैतिकता और मन की शांति से समझौता कर लेते हैं। गलत तरीके से आया धन हो या कोई अन्य पाप कर्म थोड़ी देर के लिए खुशी तो जरूर देता है लेकिन मन की शांति को छीन लेता है। नाटक में दिखाया गया कि इसकी पात्र सीमा सागर के किनारे एक छोटे से होटल की मालकिन है जिसका पति उसे दस वर्ष पूर्व छोड़कर जा चुका रहता है। सीमा तमाम मुश्किल परिस्थितियों से लड़ते हुए अपने पैरों पर खड़ी होती है। सीमा का पति विशाल है जिसकी आकांक्षाएं भी विशाल है लेकिन क्षमता सीमित। वह इच्छाओं के दलदल में फंस कर रह जाता है। नाटक का एक अन्य पात्र प्रकाश एक ऐसा नौजवान चित्रकार है जो शंका के चौराहे पर खड़ा रहता है उसे तलाश है ऐसे शख्स की जो उसे जीवन का सही रास्ता दिखाए। अब्दुल हफीज कादिर एक शायर है जो जिंदगी से निराश होकर मतवाला का परिधान ओढ़े जिंदगी की ढलती शाम में उस राह के छोर पर खड़ा है जिसकी कोई मंजिल नहीं है। वहीं शांतनु कुमार महाभारत के पात्र राजा शांतनु की तरह वक्त की पुकार को अनसुना करता है। विशाल दौलतमंद बनने के ख्वाब लिए घर छोड़कर चला जाता है और अपराध के दलदल में फंस जाता है। वह अपराधियों के गिरोह में जकड़ा हुआ कानून से भागने का निरंतर प्रयास कर थक जाता है। ऐसे ही पात्रों की कहानी को दिखा गया यह नाटक सागर के किनारे।
कलाकार
अरूणशाद्वल, प्रभात पाण्डेय, अनवर, कमल प्रिया, गुंजेश कुमार, मुकुल राज, रवि कुमार, निशा कुमारी, अशोक कुमार श्रीवास्तव, कृष्ण मुरारी शर्मा
drama
सोना नकली निकला तब जाकर जमींदार की आंख खुली
कालिदासरंगालय में आर्ट एंड आर्टिस्ट की ओर से नाटक पुश्तैनी सोना का मंचन भी किया गया। डॉ प्रमोद कुमार सिंह लिखित इस नाटक के निर्देशक थे प्रभात पाण्डेय। नाटक में एक ऐसे जमींदार की कहानी दिखाई गई जो अपने पूर्वजों के दिए गए सोने को बचाकर रखता है। यह जमींदार पूरी जिंदगी इस सोने की रक्षा में लगा रहता है, मुश्किल से मुश्किल दिनों में भी इसे खर्च नहीं करता। इस बात से नाराज उसके बेटे उसकी झूठी कैंसर की रिपोर्ट बनवाते हैं और जौहरी को बुलाकर सोने बेचने की कोशिश करते है। तब पता चलता है कि यह सोना तो नकली है। इसके बाद उसकी आंखें खुलती है कि इसकी रक्षा में ही पूरी जिंदगी बीता दी। इसके बाद उसका छोटा बेटा कहता है कि आप को कैंसर भी नहीं है और रिपोर्ट नकली है।
येथे कलाकार- प्रभातपाण्डेय, अनवर, कमल प्रिया, रवि कुमार आदि।
दो से छह मार्च तक होगा नाट्य महोत्सव
पटना|दो सेछह मार्च तक कालिदास रंगालय में आठवें अखिल भारतीय ऐतिहासिक नाट्य महोत्सव का आयोजन होगा। डॉ चतुर्भुज की स्मृति में नाट्य संस्था कला जागरण और मगध कलाकार की ओर से होने वाले इस महोत्सव में रोज शाम 6.30 से नाटक होगा। इसमें दो मार्च को डॉ. चतुर्भुज रंग पत्रकारिता सम्मान डॉ. लक्ष्मीकांत सजल को दिया जाएगा। छायाकार सत्य नारायण सम्मान विक्रम कुमार को दिया जाएगा। पहले दिन नाटक शेरशाह सूरी होगा। तीन को लखनऊ की नाट्य संस्था दर्पण की ओर से नाटक होगा। चार को पुण्यार्क कला निकेतन, पंडारक की ओर से नाटक होगा। पांच को युवा रंगमंच, रांची की ओर से नाटक होगा। छह को कला जागरण की ओर से नाटक गांधी के चरण चंपारण में, नाटक का मंचन किया जाएगा।
hin_Deva hin_Deva hin_Deva mai_Deva mai_Deva zsm_Latn hin_Deva hin_Deva mai_Deva hin_Deva hin_Deva